**PASVALIO RAJONO SAVIVALDYBĖS IŽDO TARPINIŲ FINANSINIŲ ATASKAITŲ SUTRUMPINTAS AIŠKINAMASIS RAŠTAS PAGAL 2024 M. RUGSĖJO 30 D. DUOMENIS**

# I. BENDROJI DALIS

Pasvalio rajono savivaldybės iždas (toliau – Savivaldybės iždas) yra juridinio asmens teisių neturintis fondas savivaldybės ištekliams kaupti, valdyti ir naudoti.

Savivaldybės iždo bendroji dalis detaliau aprašyta aiškinamajame rašte prie 2023 metų finansinių ataskaitų rinkinio.

Savivaldybės iždas neturi kontroliuojamų ir asocijuotų subjektų.

**II. NUORODA Į Apskaitos politikĄ**

Savivaldybės iždo apskaitos politika patvirtinta Savivaldybės administracijos direktoriaus įsakymu yra pateikta aiškinamajame rašte prie 2023 metų finansinių ataskaitų rinkinio. Nuo ataskaitinių metų pradžios iki paskutinės tarpinio ataskaitinio laikotarpio dienos pakeitimų ir pokyčių aiškinamojo rašto bendrojoje ir apskaitos politikos dalyse nebuvo.

Finansinės ataskaitos parengtos pagal VSAFAS reikalavimus. Visos operacijos ir ūkiniai įvykiai apskaitoje registruojami dvejybiniu įrašu.

**III. PASTABOS**

Iki tarpinių finansinių ataskaitų sudarymo Savivaldybės iždo apskaitoje buvo užregistruotos visos per ataskaitinį laikotarpį įvykusios ūkinės operacijos ir ūkiniai įvykiai.

Per tarpinį ataskaitinį laikotarpį apskaitinių įverčių keitimų ir klaidų taisymo nebuvo atlikta.

**Finansinės būklės ataskaitos pastabos:**

1.1. Per vienus metus gautinos sumos sudaro 2167562,88 Eur. Gautini mokesčiai ir socialinės įmokos Iždo apskaitoje registruojami pagal Valstybinės mokesčių inspekcijos ataskaitos formos 1-VP 4 priedo pateiktus papildomus duomenis. Šie duomenys pagal mokesčių rūšis ketvirčio pabaigoje, Iždo apskaitoje koreguojami gavus Valstybinės mokesčių inspekcijos surinktų ir apskaičiuotų administruojamų mokesčių ar įmokų pajamų ataskaitą (forma S1). Bendra gautinų mokesčių ir socialinių įmokų suma rugsėjo 30 d. sudarė 192920,06 Eur. Gautinų sumų už turto naudojimą, parduotas prekes, turtą, paslaugas likutis pagal 2024 m. rugsėjo 30 d. būklę sudaro 2948,27 Eur. Sukauptos gautinos sumos rugsėjo 30 d sudaro 1969324,54 Eur. Šią sumą sudaro sukauptos finansavimo pajamos, pagal asignavimų valdytojų pažymas apie sukauptas finansavimo sumas iš valstybės biudžeto, sukauptos pajamos iš mokesčių pagal Valstybinės mokesčių inspekcijos ataskaitą (forma S1), apskaičiuotos valstybinės žemės nuomos mokesčio sukauptos pervestinos sumos, kitos sukauptos pajamos .

Kitas gautinas sumas sudaro 2370,01 Eur. Tai gautinos valstybės ir vietinės rinkliavos, gautini delspinigiai, gautinos palūkanos ir kitos gautinos sumos.

Pagal 2024 m. rugsėjo 30 d. būklę Savivaldybės iždo banko sąskaitų lėšų likutis 3717616,98 Eur, iš kurių 136668,01 Eur sudaro surinktos biudžetinių įstaigų pajamos už teikiamas paslaugas, kurios bus grąžintos išlaidoms dengti.

1.2. Savivaldybės iždo ilgalaikių finansinių įsipareigojimų likutis ataskaitinio laikotarpio pabaigoje sudarė 1493122,78 Eur. Ataskaitinio laikotarpio pabaigoje apskaičiuota ilgalaikių įsipareigojimų dalis, kuri turi būti grąžinta per 12 mėnesių, perkelta į ilgalaikių vidaus paskolų einamųjų metų dalį 119945,96 Eur.

1.3. Kiti ilgalaikiai įsipareigojimai (atidėjiniai darbuotojų išeitinėms išmokėti) sudaro 322626,25 Eur.

1.4. Sukauptų mokėtinų sumų likutį sudaro 4222982,53 Eur. Tai sukauptos mokėtinos finansavimo sumos viešojo sektoriaus subjektams iš valstybės biudžeto 1690854,27 Eur, sukauptos finansavimo sąnaudos 2395460,25 Eur, Savivaldybės biudžetinių įstaigų į savivaldybės biudžetą pervestos pajamų įmokos, kurias teisės aktais nustatyta tvarka įstaigos gali susigrąžinti yra136668,01 Eur.

**Veiklos rezultatų ataskaitos pastabos:**

2.1. Savivaldybei per ataskaitinį laikotarpį apskaičiuota mokesčių pajamų suma sudarė 18655094,39 Eur, iš jų Valstybinės mokesčių inspekcijos surinktas ir apskaičiuotas gyventojų pajamų mokestis 17869953,70 Eur, žemės mokestis, paveldimo ir nekilnojamo turto mokesčiai 644610,13 Eur, mokestis už aplinkos teršimą 92936,02 Eur, mokesčiai už valstybinius gamtos išteklius 47594,54 Eur.

2.2. Pagrindinės veiklos kitos pajamos 984042,25 Eur, tai pajamos iš vietinių ir valstybės rinkliavų, turto naudojimo pajamos, atsargų nematerialiojo, ilgalaikio materialiojo turto pardavimo pajamos ir kitos pajamos.

2.3. Pagrindinės veiklos sąnaudas sudaro 20100573,65 Eur, tai iš savivaldybės biudžeto pajamų mokėtinos finansavimo sumos asignavimų valdytojams .

2.4. Savivaldybės iždo einamųjų metų devynių mėnesių deficitas (- 430367,34) Eur.

PRIDEDAMA:

1.Veiklos rezultatų ataskaita 2024-09-30, 1 lapas.

2. Finansinės būklės ataskaita 2024-09-30, 1 lapas.

Meras Gintautas Gegužinskas

Finansų skyriaus vedėja Dalė Petrėnienė

Irena Kalvėnienė, tel.+370 658 34 178